Problemo pri malajo

La problemo pri malajo esas la questiono pri la existo di malajo, e se ol existas ka lo despruvas la existo di Deo. Segun ula religii deo esas omno-amanta, omno-savanta ed omno-povanta. En ita religii, la questiono respondenda esas pro quo omno-povanta deo lasas malajo existar.

Respondi inkluzas la alego ke se existas libera volo, lore malajo mustas existar; homi ne povas komprenar Deo; malajo esas simple esar sen deo; o malajo existas en la mondo pro ke la mondo esas koruptita e falita de graco.

 Logikala problemo pri malajo 
Un versiono di la problemo pri malajo, forsan da Epikuros, sequas:
 Se perfekte bona deo existas, lore malajo ne existas.
 Existas malajo en la mondo.
 Do, perfekte bona deo ne existas.

Segun altra argumento: 
 Deo existas.
 Deo esas omno-povanta, omno-savanta, e perfekte bona.
 Perfekte bona ento volus preventar omna malaji.
 Omno-savanto savas omna manieri per qui malajo povas existeskar, e povas preventar lo, ed olqua volas, preventus la existo di malajo.
 Se existas omno-povanta, omno-savanta, e perfekte bona ento, lore nula malajo existas.
 Malajo existas (logikala kontre-dicemeso)

kategorio:Filozofiala problemi